“ทองคำ” เช้านี้คงที่ รูปพรรณขาย 30,600 บ.
ตลาดซื้อขายทองคำในประเทศเช้านี้ ปรับราคาไม่มีการเปลี่ยนแปลง ทำให้ทองรูปพรรณขายออกบาททองคำละ 30,600 บาท
ตลาดซื้อขายทองคำในประเทศเช้านี้ ปรับราคาไม่มีการเปลี่ยนแปลง ทำให้ทองรูปพรรณขายออกบาททองคำละ 30,600 บาท
15 ส.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (15 ส.ค. 65) ปรับราคาไม่เปลี่ยนแปลง จากราคาปิดตลาดเมื่อวันเสาร์ที่ผ่านมา (13 ส.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:28 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,000 บาท ขายออกบาทละ 30,100 บาท
ด้านทองรูปพรรณ 96.5% รับซื้ออยู่ที่บาทละ 29,455.88 บาท ส่วนราคาขายออกอยู่ที่ 30,600 บาท
โดยนายจิตติ ตั้งสิทธิ์ภักดี นายกสมาคมค้าทองคำ เปิดเผยว่า สัปดาห์นี้ราคาทองมีแนวโน้มจะขยับขึ้นต่อหลังปรับตัวขึ้นยืนที่ระดับ 1,800 เหรียญสหรัฐต่อออนซ์ เนื่องจากปัจจัยประเด็นความขัดแย้งทั้ง จีน-สหรัฐ รัสเซีย-ยูเครน รวมทั้งการประเด็นไต้หวัน ซึ่งจะมีผลต่อราคาทองคำให้ผันผวนได้ในระยะสั้น ส่วนระยะยาวมีโอกาสขยับขึ้นได้ แต่ปัจจัยทั้งหมดมีผลกระทบต่ออัตราแลกเปลี่ยนทั้งค่าเงินดอลลาร์สหรัฐและเงินบาท
สำหรับที่ผ่านมาแม้ราคาทองคำในตลาดโลกจะปรับขึ้นแต่ค่าเงินบาทกลับมาแข็งค่าทำให้ราคาปรับขึ้นไม่มากนัก ซึ่งการลงทุนในทองคำรูปแบบเงินบาทยังลงทุนได้ เพราะมองว่าราคาทองจะยังอยู่เหนือระดับบาทละ 30,000 บาท ทั้งนี้คาดว่าราคาทองคำในสัปดาห์หน้า น่าจะอยู่ในกรอบ 1,785-1,810 เหรียญสหรัฐต่อออนซ์